stanford-oval/wikipedia huggingface dataset:
Sookie Stackhouse
Kronologia

Kirjan romaanit on julkaistu tarinan kronologissa järjestyksessä. Novellien julkaisujärjestys ei kuitenkaan vastaa tarinan kronologiaa. Tarinan kronologiaa selitetään muun muassa opaskirjassa The Sookie Stackhouse Companion.
Tarinan kronologinen järjestys
| 0 | 1 | 2 |
| --- | --- | --- |
|  Veren voima (2001)  Verenjanoa Dallasissa (2002)  Kylmäveristen klubi (2003)  Veren imussa (2004) Fairy Dust (2004)  Dracula Night (2007)  Tanssiva kuolema (2004)  Verta sakeampaa (2005) One Word Answer (2004)  Veren perintö (2006) Tacky (2006)  Bacon (2009)  Pahan veren valtakunta (2007) Dahlia Underground (2010)  Lucky (2008) |   |   Veren sitomat (2008) Gift Wrap (2008)  A Very Vampire Christmas (2010)  Pedon veri (2009) Two Blondes (2010)  Britlingens Go to Hell (2010)  Samaa verta (2010) Small-Town Wedding (2011)  Veren muisti (2011)  Veri kielellä (2012)  Sydänverellä (2013) If I Had A Hammer (2011)  Playing Possum (2012)  |
Tarina

Sarjan pääosassa on telepatiaan kykenevä tarjoilija Sookie Stackhouse, joka asuu kuvitteellisessa Bon Tempsin pikkukaupungissa Louisianassa.  Kirjasarja sijoittuu maailmaan, jossa vampyyrit ovat muutamaa vuotta aikaisemmin tehneet olemassaolonsa tunnetuksi ihmisille, ja sarjassa kuvataan vampyyrien ja ihmisten yhteiseloa. Sarjan mytologiassa esiintyy vampyyrien lisäksi myös muita yliluonnollisia olentoja kuten ihmissusia ja muodonmuuttajia.
Henkilöt > Päähenkilöt

Sookie Stackhouse on telepaattisia kykyjä omaava tarjoilija. Hän pitää telepatiaansa vammana, joka häiritsee hänen elämäänsä. Useimmat ihmiset eivät usko Sookien telepatiaan, ja hänelle on muodostunut hullun maine. Sarjan alussa hän on 25-vuotias ja asuu isoäitinsä kanssa suvun vanhassa talossa Bon Tempsin pikkukaupungissa. Sookien vanhemmat ovat kuolleet. Sookie joutuu tarinan edetessä kohtaamaan vaaroja ja tekemään vaikeita valintoja rakkaus- ja ystävyysuhteissaan. Vaikka hän ei ole korkeasti koulutettu, hän on kiinnostunut kirjallisuudesta ja osaa toimia vaikeissa tilanteissa luovilla tavoilla. Sookieta esittää True Blood -sarjassa Anna Paquin.
Bill Compton on Yhdysvaltain sisällissodan aikaan vampyyriksi muutettu entinen sotilas. Hän on menettänyt vampyyriksi tulonsa jälkeen perheensä ja muun elämänsä. Kaksi vuotta vampyyrien julkitulemisen jälkeen hän muuttaa takaisin entiseen kotikaupunkiinsa Bon Tempsiin ja alkaa kerätä salaista tietokantaa vampyyreista. Sookie ja Bill rakastuvat toisiinsa ja alkavat seurustella. Bill kiinnostaa Sookieta muun muassa siksi, että hän ei voi lukea vampyyrien ajatuksia. Bill on vanhanaikainen herrasmies, jolla on myös pimeitä puolia. Billiä esittää True Bloodissa Stephen Moyer.
Sam Merlotte on Merlotte's-baarin omistaja, Sookien esimies ja ystävä. Sam on ollut pitkään romanttisesti kiinnostunut Sookiesta, mutta tekee aloitteen vasta Billin osoitettua kiinnostusta Sookieta kohtaan. Sookiekin pitää Samia puoleensavetävänä, mutta kiinnostus Billiin ja Samin asema Sookien esimiehenä saavat hänet epäilemään seurustelua Samin kanssa. Samilla on yliluonnollisia kykyjä, joista harva tietää, hän on muodonmuuttaja. Samia esittää True Bloodissa Sam Trammell.
Eric Northman on karismaattinen yli tuhat vuotta vanha viikinkivampyyri. Hän on vampyyrien Alue 5:n sheriffi ja vampyyribaari Fangtasian omistaja. Eric rakastuu Sookieen. Sookien ja Billin suhteen ajauduttua vaikeuksiin Sookiekin kiinnostuu Ericistä. Eric on huumorintajuinen, itsevarma ja syyllistynyt useisiin rikoksiin. Hänellä kuitenkin myös herkempi puoli. True Bloodissa Ericiä esittää Alexander Skarsgård.
Jason Stackhouse on Sookien veli, joka työskentelee tietyömaalla. Sookiella ja Jasonilla on ristiriitaiset välit. Jason vieroksuu Sookien telepatiaa ja Sookie pitää Jasonia vastuuntunnottamana ja itsekkäänä. Toisaalta sisarukset välittävät toisistaan ja auttavat toisiaan. Jason on suosittu naistenmies, jonka suhteet saavat hänet vaikeuksiin kun häntä aletaan epäillä paikallisten naisten murhista. Jasonia esittää True Blood -sarjassa Ryan Kwanten.
Henkilöt > Muita henkilöitä

Adele Stackhouse on Sookien ja Jasonin perinteitä vaaliva isoäiti, jolla on kuitenkin salaisuuksia. Adele välittää suuresti perheestään ja ystävistään. True Bloodissa Adelea esittää Lois Smith.
Alcide Herveux on ihmissusi, johon Sookie tutustuu Ericin kautta. Alcide ihastuu Sookieen. Hänellä on myös tunteita entistä kihlattuaan Debbietä kohtaan huolimatta siitä että kaikki pitävät Debbietä epäluottavana ja vaarallisena. Alcide pääsee myöhemmin korkeaan asemaan ihmissusien keskuudessa. Alcidea esittää True Bloodissa Joe Manganiello.
John Quinn on ihmistiikeri, joka kiinnostuu Sookiesta. Hän on tapahtumanjärjestäjä, joka organisoi salaa vampyyrien, ihmissusien ja muiden yliluonnollisten olentojen juhlia ja kokouksia.
Claudine Crane on keiju, joka on määrätty Sookien suojelijaksi. Kauniina naisena Claudine saa paljon huomiota. True Bloodissa Claudinea esittää Lara Pulver.
Claude Crane on Claudinen veli. Claude omistaa strippibaarin, jossa hän esiintyy välillä itsekin. Poikkeuksellinen komea Claude saa paljon huomiota varsinkin naisilta, mutta on naisten harmiksi homo. Sookien mielestä Claude on itsekeskeinen ja hänellä on huonot sosiaaliset taidot.
Pam Ravenscroft on Ericin alainen, jonka Eric muutti vampyyriksi 1800-luvulla. Pam pukeutuu konservatiivisesti ja naisellisesti, mutta on luonteeltaan suorapuheinen, itsevarma ja tarpeen vaatiessa armoton. Pam välittää paljon Ericistä ja ystävystyy vähitellen Sookien kanssa. True Bloodissa Pamia esittää Kristin Bauer van Straten.
Andy Bellefleur on etsivä, joka tutkii paikallisia murhia ja muita rikoksia. Andy ei aluksi pidä Sookiesta, mutta on yksi harvoista, joka uskoo tämän telepatiaan. Bill saa selville, että Andy on hänen jälkeläisensä. Andya esittää True Bloodissa Chris Bauer.
Amelia Broadway on wicca-noita ja Sookien ystävä. Sookie tutustuu Ameliaan New Orleansissa. Amelia on lahjakas taikuudessa, mutta hänen taitonsa ovat yhä puuttelliset, minkä takia hän tekee virheitä. Muutettuaan poikaystävänsä vahingossa kissaksi Amelia pakenee New Orleansin muita noitia Sookien kotiin.
Steve Newlin on vampyyreja vastustava lahkojohtaja. Hän johtaa Auringon seurakunta -kulttia, joka vainoaa vampyyreja ja heitä tukevia ihmisiä. Stevea esittää True Bloodissa Michael McMillian.
Callisto on mainadi, joka uhkaa Sookieta ja vampyyreja ja aiheuttaa kaaosta Bon Tempsissa. Hahmo on True Blood -sarjassa nimeltään Maryann, ja häntä esittää Michelle Forbes.
Sophie-Anne Lecleurq on Lousiananan vampyyrikuningatar. Hän on seurustellut Sookien serkun Hadleyn kanssa. Hän solmii poliittisista syistä avioliiton vaikutusvaltaisen vampyyrimiehen kanssa, mutta joutuu samalla hengenvaaraan. True Bloodissa Sophie-Annea esittää Evan Rachel Wood.
Hunter Savoy on Hadleyn 3-vuotias poika, joka asuu isänsä Remyn kanssa. Hunterilla on Sookien tavoin telepaattisia kykyjä ja tapa sanoa ääneen toisten ajatuksia. Sookie ottaa hänet siipiensä alle ja alkaa opettaa, miten tulla toimeen elämää vaikeuttavan telepatian kanssa. Hunteria esittää True Bloodissa Max Charles.
Televisiosovitus

HBO:n televisiosarja True Blood (2008–2014) perustuu Sookie Stackhouse -kirjasarjaan. True Bloodin juoni ei kuitenkaan seuraa yksityiskohtaisesti kirjojen tarinaa, ja televisiosarjassa esiintyy myös henkilöitä, jotka eivät ole mukana kirjoissa.
Televisiosarjan loi tuottaja-käsikirjoittaja Alan Ball. Sarjan pääosassa Sookiena nähdään Anna Paquin, joka voitti Golden Globe -palkinnon roolistaan vuonna 2009. Muissa rooleissa näyttelevät muun muassa Stephen Moyer, Alexander Skarsgård, Sam Trammell ja Rutina Wesley. Sarjaa tehtiin yhteensä seitsemän tuotantokautta.
Aiheesta muualla

Kirjailija Charlaine Harrisin kotisivut. (englanniksi)
Gummerus - Sookie Stackhouse (Arkistoitu – Internet Archive)
Gummerus - Charlaine Harris (Arkistoitu – Internet Archive)
True Blood -vampyyrisarjan esikuvaa vihdoin suomeksi (Arkistoitu – Internet Archive). Yle Keski-Suomi 1.6.2010.
Katariina Norontaus: Kun peräkylän tyttö vampyyrin tapasi (Arkistoitu – Internet Archive). Turun sanomat 1.6.2010.
Emma Hokkanen: Veren voima (Arkistoitu – Internet Archive). Savon sanomat 9.8.2010.
Sookie Stackhouse
| 0 | 1 | 2 | 3 |
| --- | --- | --- | --- |
(The Southern Vampire Mysteries)
Romaanit: Veren voima (Dead Until Dark) (2001) | Verenjanoa Dallasissa (Living Dead in Dallas) (2002) | Kylmäveristen klubi (Club Dead) (2003)  |   Veren imussa (Dead to the World) (2004) | Verta sakeampaa (Dead as a Doornail) (2005) | Veren perintö (Definately Dead) (2006)  |  Pahan veren valtakunta (All Together Dead) (2007) | Veren sitomat (From Dead To Worse) (2008) | Pedon veri (Dead and Gone) (2009) | Samaa verta (Dead in the Family) (2010) |  Veren muisti (Dead Reckoning) (2011) | Veri kielellä (Deadlocked) (2012) | Dead Ever After (2013)
Novellikokoelma: A Touch of Dead (2009)
Opaskirja: The Sookie Stackhouse Companion (2011)
Kirjailija: Charlaine Harris
Televisiosarja: True Blood | True Bloodin jaksot
Pauliina Virta

Pauliina Virta (s. 23. lokakuuta 1984 Helsinki) on suomalainen ääninäyttelijä.
Virta on toiminut ääninäyttelijänä. Hän on ollut mukana lukuisissa animaatioissa muun muassa Duel Masters -sarjassa Mimin äänenä, Pokémonissa Mistyn äänenä, Pokemon Mystery Dungeon: Noutajaryhmä uunista ulos -erikoisjaksossa Chikoritan ja Medichamin ääninä, 10+2:ssa Milesiman äänenä, Winxissä Icyn äänenä, Transformers: Energonissa Mishan äänenä, Transformers: Cybertronissa professori Lucy Suzukin ja Thunderblastin äänenä sekä Kauhulan koulu 1:n ja 2:n yhtenä päähenkilön äänenä.
Virran vanhemmat ovat ääninäyttelijä, muusikko Pauli Virta ja näyttelijä Titta Jokinen ja isovanhemmat laulaja Olavi Virta ja Irene Virta. Hänen sisarpuolensa on näyttelijä Kiti Kokkonen. Virta kuuluu Salon ratsastusseuraan ja harrastaa esteratsastusta. Hänen suurin kilpailusaavutuksensa on kaudelta 2007, jolloin hän ratsasti kansallisessa Tapiola Grand Prix -sarjakilpailussa  yhteispisteissä kuudenneksi hevosellaan Wienna Love B. Virta lopetti kilparatsastuksen 25-vuotiaana.
Pauliina Virta oli avoliitossa kokki Harri Syrjäsen kanssa, heillä on yksi yhteinen lapsi.
Pauliina Virta vetää myös hevosaiheista Ohjissa-podcastia, jonka vieraat ovat hevosalan ammattilaisia ja syväharrastajia.
Róbert Boženík

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. marraskuuta 1999 (ikä 24)
Syntymäpaikka: Terchová, Slovakia
Pelipaikka: keskushyökkääjä
Pituus: 188 cm
Seura
Seura:  Boavista FC
Pelinumero: 9
Junioriseurat
2008–2009:  FK Terchová
2009–2015:  MŠK Žilina
Seurat
| Vuodet | Seura | O | (M) |
| 2018–2020 |  MŠK Žilina | 38 | (14) |
| 2020–2023 |  Feyenoord | 22 | (3) |
| 2021–2022 | →  F. Düssseldorf | 20 | (2) |
| 2022–2023 | →  Boavista | 23 | (4) |
| 2023– |  Boavista | 31 | (9) |
Maajoukkue
| 2015–2017 | Slovakia U16 | 1 | (0) |
| 2017 | Slovakia U18 | 10 | (4) |
| 2017–2018 | Slovakia U19 | 8 | (3) |
| 2018 | Slovakia U20 | 2 | (0) |
| 2018–2019 | Slovakia U21 | 3 | (1) |
| 2019– | Slovakia | 39 | (6) |
 Seurajoukkueuran tilastot kattavat vain kansalliset sarjat, päivitetty 20. toukokuuta 2024.  Maajoukkueuran tilastot päivitetty 20. toukokuuta 2024.
Róbert Boženík (s. 18. marraskuuta 1999 Terchová, Slovakia) on slovakialainen jalkapalloilija, pelipaikaltaan keskushyökkääjä. Hän edustaa portugalilaista Boavistaa ja Slovakian maajoukkuetta.
Seurajoukkueura > MSK Zilina

Boženík aloitti jalkapallouransa FK Terchovássa vuonna 2008, jonka jälkeen hän siirtyi MSK Zilinan junioriakatemiaan vuonna 2009, jossa hän teki ammattilaisdebyyttinsä cup-ottelussa SK Zavazna Porubaa vastaan syyskuussa 2017. Slovakian pääsarjassa hän teki ensiesiintymisensä heinäkuussa 2018 Nitraa vastaan. Ottelussa hän iski 2–1-voittomaalin. Kuukauden mittaisena aikana hän teki maalin myös AS Trencinia ja SKF Seredia vastaan.  Ennen talvea hän oli tehnyt 16 ottelussa 10 maalia, muun muassa maali sarjan mestaria, Slovan Bratislavaa vastaan, 5–2-tappiossa ja kaksi muuta maalia Nitraa vastaan, 0-2-voitossa. Kevätkaudella hän teki neljään otteluun yhden maalin. Hän pelasi myös seitsemän ottelua Slovakian cupia ja viimeisteli kaksi maalia.
Seurajoukkueura > MSK Zilina > Kausi 2019–2020

Boženík pelasi ensimmäistä kaudella 2019–2020 kertaa Zilinalle Slovakian pääsarjan ottelussa MFK Zemplín Michalovcea vastaan. Hän teki ensimmäisen maalinsa kaudella ottelussa MFK Ruzomberokia vastaan elokuussa 2019, jossa teki ja syötti yhden maalin. Ottelussa FK Senicaa vastaan myöhemmin samassa kuussa hän teki maalin ja syötti kaksi. Boženík teki viimeisen maalinsa MFK Zilinalle syyskuussa 2019 ottelussa Pohroniea vastaan, nimittäin hän ei tehnyt lopuissa otteluissa yhtäkään maalia ennen siirtymistään Alankomaihin.
Seurajoukkueura > Feyenoord

Tammikuussa 2020 Boženík siirtyi rotterdamilaisseura Feyenoordiin neljän miljoonan euron siirtokorvauksella. Hän teki debyyttinsä joukkueessa ottelussa helmikuussa 2020 Eredivisien ottelussa Emmenia vastaan ja teki ensimmäisen maalinsa jo seuraavan kierroksen ottelussa PEC Zwollea vastaan. Siitä seuraavallakin kierroksella hän teki maalin, tällä kertaa Fortuna Sittardia vastaan. Keväällä 2020 Boženík viimeisteli viidessä ottelussa kaksi maalia.
Ensimäistä kertaa kaudella 2020–2021 Boženík pelasi ottelussa PEC Zwollea vastaan. Koko kaudella hän teki 15 ottelussa yhden maalin ADO Den Haagia vastaan.
Seurajoukkueura > Boavista FC

Heinäkuussa 2022 Boženík lainattiin Portugaliin Boavistaan. Hän teki debyyttinsä ottelussa Casa Piaa vastaan elokuussa 2022. Koko kaudella hän teki 23 pääsarjan ottelussa neljä maalia.
Vuosi myöhemmin Boženík siirtyi Boavistaan kokonaan 2,5 miljoonan euron siirtokorvauksella. Kaudella 2023–2024 Boženík pelasi 31 Portugalin liigan ottelua ja teki niissä yhdeksän maalia.
Maajoukkueura

Boženík teki debyyttinsä Slovakian A-maajoukkueessa kesäkuussa 2019 Jordaniaa vastaan. Hän oli Slovakian joukkueessa kesällä 2021 käydyissä EM-kilpailuissa mutta ei pelannut turnauksessa minuuttiakaan. Hän on pelannut huhtikuun 2024 loppuun mennessä 39 A-maaottelua ja tehnyt niissä kuusi maalia: syyskuussa 2019 EM-karsintaottelussa Unkaria vastaan, lokakuussa 2019 ystävyysottelussa Paraguayta vastaan, marraskuussa 2019 EM-karsintaotteluissa Kroatiaa ja Azerbaidžania vastaan, syyskuussa 2021 MM-karsintaottelussa Sloveniaa vastaan sekä marraskuussa 2023 EM-karsintaottelussa Bosnia ja Hertsegovinaa vastaan.
Harold Lloyd Jr.

| Harold Lloyd Jr> .Henkilötiedot |
| --- | --- |
Koko nimi:  Harold Clayton Lloyd Junior
Syntynyt: 25. tammikuuta 1931 Los Angeles, Kalifornia
Kuollut: 9. kesäkuuta 1971 (40 vuotta) North Hollywood, Kalifornia
Ammatti:  näyttelijä, laulaja
Näyttelijä
Aktiivisena:  1955–1965
Merkittävät roolit:  The Flaming Urge Married Too Young
Aiheesta muualla
IMDb 
Harold Clayton Lloyd Jr. (25. tammikuuta 1931 Los Angeles, Kalifornia, Yhdysvallat – 9. kesäkuuta 1971 North Hollywood, Kalifornia, Yhdysvallat) oli yhdysvaltalainen näyttelijä ja laulaja. Hän esiintyi 1950- ja 1960-luvuilla kaikkiaan kahdessatoista B-elokuvassa tai TV-sarjassa.
Lloydin ensimmäinen päärooli oli vuonna 1953 ensiesityksensä saaneessa rikosdraamassa The Flaming Urge. Toinen merkittävä rooli hänellä oli vuonna 1962 tehdyssä romanttisessa komediassa Married Too Young.
Lloydin vanhemmat olivat mykkäelokuvan tähtinäyttelijä Harold Lloyd ja tämän vaimo Mildred Davis. Lloyd itse ei koskaan avioitunut, vaikkakin oli lyhyen aikaa kihloissa chileläisen näyttelijän Marina Cisternasin kanssa.
Lloyd sai vuonna 1965 aivoinfarktin, jonka vuoksi hän joutui lopettamaan uransa. Hän ei koskaan täysin toipunut ja kuoli vuonna 1971 vain kolme kuukautta isänsä jälkeen. Heidät haudattiin samaan mausoleumiin Forest Lawn Memorial Parkin hautausmaalle Glendaleen, Kaliforniaan.
Aspektiohjelmointi

Aspektiohjelmointi (engl. aspect-oriented programming, lyh. AOP) on ohjelmointiparadigma ja osa ohjelmistotuotantoa jonka tavoitteena on saada ohjelmistoissa toistuvat, ns. läpileikkaavat (cross cutting) toiminnallisuudet määriteltyä erillisenä osana varsinaisesta ohjelmakoodista, tehden mm. varsinaisesta ohjelmakoodista (perusohjelma) siistimpää. Läpileikkaavilla ominaisuuksilla tarkoitetaan toiminnallisuuksia jotka toistuvat ohjelman eri osissa. Sana "aspekti" tarkoittaa suomeksi näkökohtaa tai näkökantaa. Aspektiohjelmoinnissa aspektilla tarkoitetaan asiaa tai ongelmaa jota yksittäinen aspektikuvaus pyrkii käsittelemään. Esimerkkejä yleisistä erilaisista aspekteista voisivat olla erilaiset tietoturvaan liittyvät asiat, tunnistautuminen, lokitus, virheenkäsittely tai muu ohjelmistolle ominainen ns. bisneslogiikka.
Aspektiohjelmointi on tuettuna ja käytettävissä erillisenä lisäosana esimerkiksi ohjelmistokehys Springssä.
Esimerkki

Pankkiohjelmistossa on toteutettuna funktio joka siirtää rahaa pankkitililtä toiselle. Tämän funktion suoritukseen kuuluu mm. pankkitilin saldon tarkistus, virheenkäsittely sekä eri turvatarkastukset. Yksittäisestä funktiosta tulee yllättäen pitkä ja mahdollisesti vaikeasti hallittava prosessi. Aspektiohjelmoinnin avulla nämä (myös muualla ohjelmistossa toistuvat) eri toiminnallisuudet voidaan pilkkoa aspekteihin, jotka sittemmin liitetään suoritettavaksi osaksi tätä funktiota.
Keskeisiä termejä

kehote (advice): Aspektin ohjelmakoodi, aliohjelma.
liitoskohta (join point): Kohta ohjelman suorituksessa (esim. funktiokutsun yhteydessä) jossa kehote aktivoituu. Kehote voi määrityksestä riippuen aktivoitua esimerkiksi vasta liitoskohdan jälkeen.
liitoskohtamääritys (point cut): Määritys jolla kerrotaan millä logiikalla aspektien kehotteet punotaan perusohjelmaan. Esimerkiksi kaikki funtktiot tietyssä tiedostossa joiden nimessä esiintyy sana aseta_.
punominen (weaving): Prosessi jossa aspektiohjelmoinnin osat liitetään (eli punotaan) osaksi perusohjelmaa.
Keskeisiä termejä > Edut ja haitat

Askepktiohjelmoinnin etuja ovat mm. toistuvien toimintojen modularisointi, kehitystyön nopeutuminen, aspektikuvausten uudelleenkäytettävyys, ohjelmakoodin pysyminen selkeämpänä, selkeämpi vastuunjako ohjelmistokehittäjien välillä. Mahdollisia haittoja voivat olla ohjelmiston rakenteen ja suorituksen seuraamisen monimutkaistuminen. Aspektikuvausten olemassaolo ei myöskään välttämättä aina ole selvää ohjelmoijalle sillä aspektikoodi lisätään ohjelmakoodin joukkoon vasta ohjelman punomisvaiheessa. Myös eri aspektien suoritusjärjestys saattaa aiheuttaa ongelmia, ellei sitä ole erikseen hallittu.
Noah Okafor

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Noah Arinzechukwu Okafor
Syntymäaika: 24. toukokuuta 2000 (ikä 24)
Syntymäpaikka: Binningen, Sveitsi
Pelipaikka: hyökkääjä
Pituus: 185 cm
Paino: 85 kg
Seura
Seura: AC Milan
Pelinumero: 17
Junioriseurat
2008–2009: FC Arisdorf
2009–2018: FC Basel
Seurat
| Vuodet | Seura | O | (M) |
| 2018–2020 | FC Basel | 39 | (3) |
| 2020–2023 | RB Salzburg | 71 | (25) |
| 2023– | AC Milan | 28 | (6) |
Maajoukkue
| 2014–2017 | Sveitsi U15 | 7 | (3) |
| 2016–2018 | Sveitsi U17 | 7 | (3) |
| 2018 | Sveitsi U18 | 1 | (0) |
| 2018–2019 | Sveitsi U19 | 7 | (1) |
| 2019–2021 | Sveitsi U21 | 8 | (4) |
| 2019– | Sveitsi | 22 | (2) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2024.  Maajoukkueuran tilastot päivitetty 8. heinäkuuta 2024.
Noah Arinzechukwu Okafor (s. 24. toukokuuta 2000 Binningen, Sveitsi) on sveitsiläis-nigerialainen jalkapalloilija, joka edustaa italialaista AC Milania ja Sveitsin maajoukkuetta hyökkääjänä. Okafor on pituudeltaan 185 senttimetriä, painoltaan 85 kilogrammaa ja on oikeajalkainen. AC Milanissa hänellä on sopimus vuoden 2028 kesään asti. AC Milaniin hän siirtyi RB Salzburgista 14 miljoonan euron siirtokorvauksella heinäkuussa 2023. Okafor on pelannut Mestarien liigassa 19 ottelua, joissa hän on tehnyt kuusi maalia. Ensimmäistä kertaa RB Salzburgissa Okafor pelasi Itävallan cupin ottelussa SKU Amsettenia vastaan.
Sveitsin A-maajoukkueessa Okafor on pelannut 22 ottelua, joissa hän on tehnyt kaksi maalia: marraskuussa 2021 MM-karsintaottelussa Bulgariaa ja kesäkuussa 2022 Kansojen liigan ottelussa Tšekkiä vastaan. MM-kilpailuissa 2022 hän tuli kolmessa ottelussa vaihdosta kentälle. EM-kilpailuissa 2024 hän kuului Sveitsin joukkueeseen mutta ei päässyt kentälle.
Kesäkuussa 2023 Transfermarkt arvioi Okaforin arvon olleen 20 miljoonaa euroa.
Saavutukset

Päivitetty 24. toukokuuta 2024.
Saavutukset > RB Salzburg

Itävallan-mestari: 2019–2020, 2020–2021, 2021–2022 ja 2022–2023
Itävallan cupin voittaja: 2019–2020, 2020–2021 ja 2021–2022
Saavutukset > FC Basel

Sveitsin cupin voittaja: 2018–2019
Muuta

Noah Okaforilla on kaksi veljeä:  Isaiah Okafor (s. 2005) ja Elijah Okafor (s. 2003). Heistä molemmat pelaavat jalkapalloa.
Aiheesta muualla

Okaforin profiili AC Milanin sivuilla
Okaforin tilastot Soccerway-sivustolla
Milan – Serie A
2 Calabria |
4 Bennacer |
7 Morata |
8 Loftus-Cheek |
9 Jović |
10 Leão |
11 Pulisic |
14 Reijnders |
16 Maignan |
17 Okafor |
18 Zeroli |
19 Hernández |
20 Jiménez |
21 Chukwueze |
22 Emerson |
23 Tomori |
24 Florenzi |
28 Thiaw |
29 Fofana |
31 Pavlović |
42 Terracciano |
46 Gabbia |
57 Sportiello |
80 Musah |
90 Abraham |
96 Torriani |
Valmentaja: Fonseca
Sveitsin joukkue – Jalkapallon MM-kilpailut 2022
1 Sommer |
2 Fernandes |
3 Widmer |
4 Elvedi |
5 Akanji |
6 Zakaria |
7 Embolo |
8 Freuler |
9 Seferović |
10 Xhaka |
11 Steffen |
12 Omlin |
13 Rodríguez |
14 Aebischer |
15 Sow |
16 Fassnacht |
17 Vargas |
18 Cömert |
19 Okafor |
20 Frei |
21 Kobel |
22 Schär |
23 Shaqiri |
24 Köhn |
25 Rieder |
26 Jashari |
Valmentaja Yakın |
Sveitsin joukkue – Jalkapallon EM-kilpailut 2024
1 Sommer |
2 Stergiou |
3 Widmer |
4 Elvedi |
5 Akanji |
6 Zakaria |
7 Embolo |
8 Freuler |
9 Okafor |
10 Xhaka |
11 Steffen |
12 Mvogo |
13 Rodríguez |
14 Zuber |
15 Zesiger |
16 Sierro |
17 Vargas |
18 Duah |
19 Ndoye |
20 Aebischer |
21 Kobel |
22 Schär |
23 Shaqiri |
24 Jashari |
25 Amdouni |
26 Rieder |
Valmentaja Yakın |
Fredrik Hyöky

Fredrik (Fedi) Kristoffer Hyöky, vuoteen 1904 Tevalin (12. huhtikuuta 1877 Sysmä – 8. lokakuuta 1952 Kajaani) oli suomalainen juristi ja Kajaanin pormestari.
Hyökyn  äiti oli sepäntytär Amanda Matilda Tevalin. Hyöky tuli ylioppilaaksi Jyväskylän Lyseosta 1894 ja suoritti oikeustutkinnon 1898 ja ylemmän hallintotutkinnon 1900. Varatuomarin arvon hän sai 1901. Kajaanin pormestari Hyöky oli 1902–1943. Hänen puolisonsa vuodesta 1904 oli Johanna Maria Lundstedt. Suomen ensimmäinen naispuolinen hovioikeuden presidentti Ritva Hyöky oli heidän tyttärensä. Hyöky toimi myös Kajaanin varavankilan johtajana ja Kainuun rajavartioston erikoissotaoikeuden sotatuomarina, oli Kainuun kansanopiston perustajia ja pitkäaikainen johtokunnan jäsen sekä Kajaanin kaupunginvaltuuston ja -hallituksen jäsen Kansallisen Kokoomuksen ryhmässä.